Kriterije ocjene vladanja učitelji su usklađivali na radionici s pedagoginjom Osnovne škole Kaštanjer koja je održana 28. prosinca 2015. Godine u Puli. Tada su predložili usklađivanje ocjena vladanja s Pravilnikom o kriterijima za izricanje pedagoških mjera na temelju članka 86. stavka 3. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09., 92/10., 105/10. – ispravak, 90/11., 16/12., 86/12., 94/13. i 152/14.) koju je donio ministar znanosti, obrazovanja i sporta 31. kolovoza 2015.godine.

**KRITERIJI OCJENE VLADANJA**

**U OSNOVNOJ ŠKOLI KAŠTANJER PULA**

Vladanje učenika je ponašanje učenika na nastavnim i svim drugim oblicima odgojno-obrazovnog područja praćenja:

1. ODNOS PREMA RADU
2. ODNOS PREMA UČENICIMA
3. ODNOS PREMA UČITELJIMA I OSTALIM DJELATNICIMA
4. ODNOS PREMA ŠKOLSKOJ IMOVINI TE DRUŠTVENOM I PRIRODNOM OKRUŽENJU

Razrednik procjenjuje ponašanje učenika po sastavnicama svakog pojedinog područja i na kraju daje svoj konačan prijedlog ocjene iz vladanja i iznosi ga razrednom vijeću.

**UZORNO VLADANJE**

*Odnos prema radu*

* učenik poštuje pravila i kućni red škole
* redovito pohađa nastavu i druge aktivnosti (**1 neopravdani** se tolerira)
* teži postizanju što boljeg uspjeha u skladu sa svojim sposobnostima
* aktivno sudjeluje u nastavnom procesu (aktivno prati)

*Odnos prema drugim učenicima*

* rado pomaže, poštuje tuđa prava i prihvaća različitost
* preuzima odgovornost za svoje postupke na način da se ispriča i ne ponavlja učinjeni propust
* reagira na zlostavljanje drugih učenika vodeći računa o njihovim pravima
* ne ometa druge učenike u praćenju nastave

*Odnos prema učiteljima i ostalim djelatnicima škole*

* kulturno i pristojno se ponaša prema učiteljima i ostalim djelatnicima škole
* ne ometa učitelja za vrijeme nastave ili ostalih oblika odgojno-obrazovnog rada

*Odnos prema školskoj imovini te društvenom i prirodnom okruženju*

* čuva i ne otuđuje osobnu imovinu, ostalih učenika, školsku i društvenu, a u slučaju uništavanja imovine poduzima mjere, traži pomoć učitelja ili djelatnika škole i prijavljuje incident i počinitelje
* svojim ponašanjem daje primjer drugim učenicima
* nenamjerno oštećivanje ne smatra se prekršajem
* učenik ne konzumira alkohol i ne puši u prostorima škole i okoliša te na terenskoj nastavi, izletima i ostalim zajedničkim aktivnostima

**Učenik nema izrečene preventivne (kaznene) pedagoške mjere.**

**DOBRO VLADANJE**

*Odnos prema radu-*učenik POVREMENO:

* pohađa nastavu i ostale aktivnosti uz poneki izostanak; postavljena pravila uglavnom poštuje
* ima neodgovoran odnos prema učenju (nije spreman za pisane i usmene provjere, povremeno piše zadaće, povremeno sudjeluje u nastavi i timskome radu, ali reagira na poticaj učitelja i spreman je promijeniti taj odnos)
* neopravdano izostaje i/ili kasni na nastavu i druge oblike odgojno-obrazovnog rada (izostao je **neopravdano 2-5 sati**)

*Odnos prema drugim učenicima -*učenik POVREMENO:

* ima neodgovoran odnos prema drugim učenicima-ometa druge učenike u učenju i drugim odgojno-obrazovnim aktivnostima
* nije uvijek susretljiv i ne poštuje uvijek pravila
* izaziva sukobe i/ili je nasilan prema drugima
* sukobe s učenicima ne rješava sukladno Protokolu, ne osjeća se odgovornim te krivicu prebacuje na druge učenike; nema primjeren način komuniciranja s učenicima

*Odnos prema učiteljima i ostalim djelatnicima škole -*učenik POVREMENO:

* ometa učitelja u nastavnom procesu i ostalim oblicima odgojno-obrazovnog rada (DOP, DOD, INA, izvanučionička nastava i sl.)
* ne poštuje učenika, učitelje i djelatnike škole, ili samo primjereno komunicira s učiteljima koji mu predaju
* učenik ne ugrožava sigurnost učitelja i ostalih djelatnika škole

*Odnos prema školskoj imovini te društvenom i prirodnom okruženju*-učenik POVREMENO:

* krši pravila Kućnog reda, uz neznatna postupanja primjereno se ponaša u svim prigodama, povremeno se ponaša neprimjereno, nerijetko se priklanja neprimjerenim ponašanjima
* pokazuje nerazvijenu ekološku i društvenu svijest, ali na poticaj je spreman promijeniti svoje ponašanje
* učenik uglavnom čuva i ne otuđuje osobnu, školsku i društvenu imovinu
* ponekad koristi mobitel i mp3 uređaj za vrijeme nastave
* u školu dolazi neprimjereno odjeven (u suprotnosti s Kućnim redom škole)

**Učeniku je izrečena pedagoška mjera opomene.**

**LOŠE VLADANJE**

*Odnos prema radu-*učenik UČESTALO:

* ima neodgovoran odnos prema učenju (ne uči, rijetko je spreman za pisane i usmene provjere, učestalo ne piše zadaće, učestalo ne sudjeluje u nastavi i timskome radu)
* neopravdano izostaje i/ili kasni na nastavu i druge oblike odgojno-obrazovnog rada (izostao je **neopravdano više od 6 sati**)
* krši i ne poštuje dogovorena razredna pravila i pravila Kućnog reda (ne nosi potreban pribor i opremu, bilježnice i sl.)
* često samovoljno mijenja raspored sjedenja, šeće i ustaje bez dopuštenja, ne radi zadano, koristi se mobitelom na nastavi i sl.)

*Odnos prema drugim učenicima -*učenik UČESTALO:

* ometa druge učenike u učenju i drugim odgojno-obrazovnim aktivnostima te tako stvara negativnu razrednu klimu
* ne pomaže, ne poštuje tuđa prava, ne prihvaća različitosti i pokazuje netoleranciju prema drugom spolu, vjeri ili rasi
* ne preuzima odgovornost za svoje postupke na način da se ispriča
* često ugrožava, vrijeđa i ismijava druge učenike, sklon je okrivljavanju drugih za svoje loše postupke i izaziva sukobe
* sukobe s učenicima ne rješava sukladno Protokolu, vrši nasilje nad drugim učenicima uz poticanje drugih da učine isto
* nema primjeren način komuniciranja s učenicima te se oni zbog toga osjećaju loše
* ugrožava sigurnost drugih učenika i djelatnika škole donoseći u školu pirotehnička sredstva, alkohol i sl.
* ponavlja pogreške unatoč upozorenjima o neprimjerenosti

*Odnos prema učiteljima i ostalim djelatnicima škole –*učenik UČESTALO:

* ometa učitelja u nastavnom procesu i ostalim oblicima odgojno-obrazovnog rada (DOP, DOD, INA, izvanučionička nastava i sl.)
* ne poštuje učitelje i djelatnike škole-odbija izvršiti molbe, zahtjeve i zadatke učitelja i ostalih djelatnika tijekom nastave i dr. oblika odgojno-obrazovnog rada, a koji su u skladu sa zakonskim propisima Škole
* svojim ponašanjem učenik ugrožava sigurnost učitelja i ostalih djelatnika škole

*Odnos prema školskoj imovini te društvenom i prirodnom okruženju*-učenik UČESTALO:

* krši pravila Kućnog reda, krivotvori ili sudjeluje u uništavanju i/ili krivotvorenju pedagoške dokumentacije
* pokazuje nerazvijenu ekološku i društvenu svijest, i na poticaj nije spreman promijeniti svoje ponašanje
* otuđuje osobnu imovinu drugih učenika, školsku i društvenu imovinu uništava sanitarne čvorove, neprimjereno se i neracionalno ponaša u održavanju toaletne higijene, nagovara druge učenike na počinjenje štete, a štetu ne želi nadoknaditi
* ugrožava školsku imovinu (unosi u prostor škole sredstava, opremu i uređaje koji bi mogli izazvati požar, eksploziju i/ili sl.)
* učenik ne poštuje zabranu konzumiranja alkohola, duhanskih proizvoda i droge u unutrašnjem i vanjskom prostoru škole te u svim ostalim prigodama (TN, izleti, susreti…)

**Učeniku je izrečena pedagoška mjera ukora ili strogog ukora.**